<classify> Wachezaji Deus Kaseke, Simon Msuva na Obrey Chirwa wa Yanga wamesimamishwa kucheza mechi za Ligi Kuu wakati wakisubiri suala lao la kumsukuma na kumwangusha Mwamuzi Ludovic Charles kusikilizwa na kutolewa uamuzi na Kamati ya Nidhamu ya Shirikisho la Mpira wa Miguu Tanzania TFF.Mwamuzi Ludovic Charles amepewa onyo kali kwa kutodhibiti vizuri mchezo. Uamuzi dhidi yake ni kwa mujibu wa Kanuni ya 385 ya Ligi Kuu kuhusu Udhibiti wa Waamuzi. alisema Afred Lucas, ofisa habari wa TFF.Yanga watalazimika kulipa fedha hizo sh milioni 4 ikiwa zinatokana na makosa mbalimbali yakiwemo ya ushirikina. Yanga imelimwa faini ya shilingi milioni 1 kwenye mchezo wao na Toto kwa kosa la kutoingia vyumbani kwenye mchezo uliochezwa taifa Mei 9 ikiwa ni kwa mujibu wa kanuni ya 14 48 ya Ligi Kuu.Yanga imelimwa tena faini ya Shilinig 500,000 baada ya kupita milango isiyo rasmi wakati wa mchezo wao na Mbeya City uliochezwa mei 13 uwanja wa Taifa. Yanga pia imenyukwa faini ya Shilinig milioni 1 kwa kupitia mlango usio rasmi katika mchezo wao na Mbao uliofanyika Mei 20 kwenye uwanja wa CCM Kirumba.Pia klabu hiyo ya Jangwani imelimwa faini ya shilingi milioni 1.5 kutokana na kuonyesha vitendo vilivyoashiria vya ushirikina. Adhabu hiyo imetolewa kwa kuzingatia kanuni ya 423 ya Ligi Kuu.Katika mchezo huo mashabiki wa Yanga walivunja uzio na kuingia uwanjani kushangilia ubingwa, hivyo Yanga inaagizwa kulipa gharama za uharibifu huo. Mbali na Yanga ambayo italazimika kutoa kitita cha shilingi milioni 4, pia timu nyingine inayokabiliwa na adhabu ya aina hiyo ni Mbao ambayo imetakiwa kulipa shilingi milioni 1 ambayo shilingi 500,000 kwa kutoingia vyumbani na shilingi 500,000 kwa mashabiki wake kuvamia uwanja wakati wa mchezo wao dhidi ya Kagera Sugar Rungu hilo pia limeziangukia klabu za Majimaji na Mbeya City ambapo Majimaji imenyukwa faini ya shilingi milioni 1 kwa kutoingia vyumbani wakati Mbeya City imelimwa shilingi 500,000 kutoingilia njia sahihi uwanjani.  <topic>: MICHEZO 